Faruk Šehić

Faruk Šehić, rođen 14. aprila 1970. u Bihaću, je bosanskohercegovački književnik i novinar. Dobitnik je nagrade Evropske Unije za literaturu za knjigu Knjiga o Uni.

 Biografija 
Rođen je u Bihaću, a odrastao u Bosanskoj Krupi. Srednju školu završio je u Bosanskoj Krupi, a studirao na Veterinarskom fakultetu u Zagrebu i Filozofskom fakultetu u Sarajevu do izbijanja rata u BiH u kojem je bio aktivni borac Petog korpusa Armije Republike BiH od 1992-95. Jedanput je teško ranjen. Rat završava u činu poručnika. Poslije rata se okrenuo književnosti. Poeziju, prozu, eseje, likovne i književne kritike objavljuje od 1998. godine.

Njegova prva knjiga bila je zbirka pjesama Pjesme u nastajanju (Pribavljene pjesme, 2000). Njegova zbirka kratkih priča Pod pritiskom (2004) osvojila je nagradu Zoro Verlag. Engleski prijevod Under Pressure objavljen je u maju 2019. u izdanju Istros Books. Njegov debitantski roman Knjiga o Uni (2011), preveo je na engleski 2016. u izdanju Istros Books i na italijanski 2017. E. Mujčića (Il mio fiume) za Mimesis, a također je prevedena i na rumunski, bugarski, turski, španski, makedonski, arapski, holandski, poljski, slovenski i mađarski jezik. Knjiga o Uni dobitnik je nagrade Meša Selimović za najbolji roman objavljen u bivšoj Jugoslaviji 2011. i Nagrade EU za književnost 2013. Njegova najnovija knjiga poezije je zbirka poezije "Moje rijeke", Buybook, 2014, za koju je dobio nagradu Risto Ratković za najbolju knjigu poezije u Srbiji, Bosni i Hercegovini, Crnoj Gori i Hrvatskoj 2014. i godišnju nagradu Udruženja književnika Bosne i Hercegovine. Dobio je i XXXI Premio Letterario Camaiore Francesco Belluomini (Premio Internazionale 2019) za odabrane pjesme "Ritorno alla natura" kao najmlađi laureat do sada. Godine 2018. objavio je zbirku kratkih priča "Priče sa satom". Šehić živi u Sarajevu, gdje radi kao kolumnista i novinar.Faruk Šehić - Istros Books , pristupljeno 15. svibnja 2016.  Član je Društva pisaca BiH i P.E.N. Centra u BiH. Njegove knjige su prevedene na 15 jezika i objavljene u 19 zemalja. Šehić je 2017. potpisao Deklaraciju o zajedničkom jeziku Hrvata, Srba, Bošnjaka i Crnogoraca. Radi kao novinar i kolumnista u sarajevskom magazinu BH Dani.

 Djela 
 "Pjesme u nastajanju", poezija (Omnibus, Sarajevo, 2000)
 "Hit depo", poezija (Buybook, Sarajevo, 2003)
 "Pod pritiskom", kratke priče (Zoro, Sarajevo - Zagreb, 2004) 
 "Transsarajevo", poezija (Branka Vuković, Beograd, 2007)
 "Hit depo, Pod pritiskom, Transsarajevo, Apokalipsa iz Recycle bina", reader (Durieux, Zagreb, 2007)
 "Street epistles/Ulične poslanice", poezija, dvojezični izbor (Treći trg, Beograd, 2009)
 "Abzeichen aus Fleisch", poezija, dvojezični izbor (Edition Korrespondenzen, Wien, 2011). 
 "Knjiga o Uni", roman (Buybook, Sarajevo, 2011). 
"Moje rijeke", poezija (Buybook, Sarajevo, 2014) 
"Priče sa satnim mehanizmom (Predapokaliptični sevdah)", kratka proza, (Buybook, Sarajevo, 2018)
"Greta", 2021.

 Nagrade 
 Nagrada dnevnog lista Oslobođenje - za najbolju neobjavljenu novinsku priču (2003)
 Druga nagrada izdavačke kuće Zoro za zbirku "Pod pritiskom" (2003)
 Nagrada 2. beogradskog festivala poezije Trgni se! Poezija! (2008)
 Nagrada "Meša Selimović" (BiH) (2012)
 Nagrada Evropske Unije za literaturu (2013)

 Reference 

 Vanjski linkovi 
 https://faruksehic.com/


   Internationales Literaturfestival Berlin - Faruk Šehić, literaturfestival.com. Učitano: 12. 2. 2014.

Kategorija:Rođeni 1970.
Kategorija:Biografije, Bihać
Kategorija:Bosanskohercegovački pisci
Kategorija:Bosanskohercegovački novinari
Kategorija:Članovi P.E.N. Centra Bosne i Hercegovine
Kategorija:Dobitnici Nagrade "Meša Selimović" (BiH)
Kategorija:Živi ljudi
Kategorija:Dobitnici Nagrade Društva pisaca Bosne i Hercegovine
Kategorija:Potpisnici Deklaracije o zajedničkom jeziku